CELEX: 62016TA0287(01)
Language: mt
Date: 2019-11-26 00:00:00
Title: Kawża T-287/16 RENV: Sentenza tal-Qorti Ġenerali tas-26 ta’ Novembru 2019 – Il-Belġju vs Il-Kummissjoni Ewropea (“FEAG u FAEŻR – Infiq eskluż mill-finanzjament – Infiq imwettaq mill-Belġju – Ħlasijiet lura fuq l-esportazzjoni mħallsa indebitament – Assenza ta’ rkupru li tirriżulta minn negliġenzi imputabbli lil organu ta’ Stat Membru – Nuqqas ta’ eżawriment tar-rimedji ġudizzjarji kollha possibbli – Proporzjonalità”)

20.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/42
            
         
      Sentenza tal-Qorti Ġenerali tas-26 ta’ Novembru 2019 – Il-Belġju vs Il-Kummissjoni Ewropea
      (Kawża T-287/16 RENV) (1)
      
      (“FEAG u FAEŻR - Infiq eskluż mill-finanzjament - Infiq imwettaq mill-Belġju - Ħlasijiet lura fuq l-esportazzjoni mħallsa indebitament - Assenza ta’ rkupru li tirriżulta minn negliġenzi imputabbli lil organu ta’ Stat Membru - Nuqqas ta’ eżawriment tar-rimedji ġudizzjarji kollha possibbli - Proporzjonalità”)
      (2020/C 19/49)
      Lingwa tal-kawża: il-Franċiż
      
         Partijiet
      
      
         Rikorrent: Ir-Renju tal-Belġju (rappreżentanti: J.-C. Halleux, M. Jacobs u C. Pochet, aġenti, assistiti minn É. Grégoire u J. Mariani, avukati)
      
         Konvenuta: Il-Kummissjoni Ewropea (rappreżentanti: A. Bouquet u B. Hofstötter, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-Deċiżjoni ta’ Implimentazzjoni tal-Kummissjoni (UE) 2016/417 tas-17 ta’ Marzu 2016 li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (ĠU 2016, L 75, p. 16, rettifika fil-ĠU 2016, L 95, p. 20), sa fejn din teskludi mill-imsemmi finanzjament fir-rigward tar-Renju tal-Belġju s-somma ta’ EUR 9 601 619.
      
         Dispożittiv
      
      
                  1)
               
               
                  
                     Id-Deċiżjoni ta’ Implimentazzjoni tal-Kummissjoni (UE) 2016/417 tas-17 ta’ Marzu 2016 li teskludi mill-finanzjament tal-Unjoni Ewropea ċertu nfiq imġarrab mill-Istati Membri skont il-Fond Agrikolu Ewropew ta’ Garanzija (FAEG) u skont il-Fond Agrikolu Ewropew għall-Iżvilupp Rurali (FAEŻR) (ĠU 2016, L 75, p. 16, rettifika fil-ĠU 2016, L 95, p. 20), sa fejn din teskludi mill-imsemmi finanzjament fir-rigward tar-Renju tal-Belġju s-somma ta’ EUR 9 601 619, hija annullata.
                  
               
            
                  2)
               
               
                  
                     Il-Kummissjoni Ewropea hija kkundannata għall-ispejjeż relatati mal-proċeduri mibdija quddiem il-Qorti Ġenerali u quddiem il-Qorti tal-Ġustizzja.
                  
               
            
         (1)  ĠU C 270, 25.7.2016.